**Δομή Προγράμματος Καλλιέργειας Δεξιοτήτων**

|  |  |
| --- | --- |
| **Εργαστήριο** | **Περιγραφή δραστηριοτήτων**  |
| **Τίτλος εργαστηρίου****«Γινόμαστε ομάδα»** | Διάρκεια 1 διδακτική ώρα: Εργαστήρι ομαδοποίησηςΜοιράζουμε [μικρές καρτέλες](https://docs.google.com/document/d/1slki7hQyN7qOdbSmyvbPglxYjMm-UCDi/edit?usp=drive_link&ouid=111843701558823479370&rtpof=true&sd=true) στους μαθητές/τριες και τους ζητούμε να γράψουν 2 από τα αγαπημένα τους αθλήματα (ομαδικά ή ατομικά). Σύμφωνα με αυτό, διαμορφώνουμε ομάδες με βάση, όσο το δυνατόν γίνεται, το άθλημα που επιλέγουν. Στη συνέχεια, μοιράζουμε [**φύλλο εργασίας**](https://docs.google.com/document/d/1aSEkIu_xSY-3TfCQsA-pdVJJSTLFnwUv/edit?usp=drive_link&ouid=111843701558823479370&rtpof=true&sd=true) και ζωγραφίζουν την ομάδα τους με τα διακριτικά των αθλημάτων, που επέλεξαν (π. χ. πάνω σε άλογα, με μπάλα μπάσκετ, με ρακέτα κ. ά.). Παρουσιάζουν την ομάδα τους και γράφουν τους κανόνες που θα ορίζουν τη λειτουργία της ομάδας τους. Διατυπώνουν το δικό τους **σύνθημα** και κατασκευάζουν μια **πρωτότυπη σημαία**, που θα συμβολίζει την ομάδα τους. |
| **Τίτλος εργαστηρίου****«Παίζουμε με τις λέξεις»**  | Διάρκεια 1 διδακτική ώρα:Μοιράζουμε σε κάθε ομάδα ένα χαρτί με τη λέξη **φιλώ = αγαπώ**. Εντοπίζουμε τη σημασία της στο λεξικό (έντυπο ή ψηφιακό) και την καταγράφουμε. Στη συνέχεια, ζητάμε να φτιάξουν σύνθετες λέξεις (φιλόσοφος, φιλοπόλεμος, φιλειρηνικός, φίλαθλος) και τις τοποθετούμε στην τάξη. Διαβάζουμε την [αντίστοιχη διαφάνεια](https://drive.google.com/file/d/1RZRseonVrbiLcFUySJsWJOlySTceSg8o/view?usp=drive_link) (διαφ.2), από το power point της Δομής, όπου αναφέρεται στη διαφορά της έννοιας «φίλαθλος» και «οπαδός». Με γνώμονα τη λέξη «αθλητής/τρια» και με τα παράγωγα ή σύνθετα (π.χ. φίλαθλος/η/ο, αθλητικός/ή/ό, αθλούμαι κ.ά.) **φτιάχνουν τη δική τους** [**μικρή πρωτότυπη ιστορία**](https://docs.google.com/document/d/1wjk_zLF_HIVVy9Gqq719HO4h_30EX2aU/edit?usp=drive_link&ouid=111843701558823479370&rtpof=true&sd=true) (10-15 σειρές), παρουσιάζοντας τα όνειρα και τους στόχους των αθλητών/τριών, καθώς και την επίπονη προσπάθειά τους και τις στερήσεις τους. Την οπτικοποιούν, πάνω σε χαρτόνι, σαν κόμικ και την τοποθετούν στην τάξη. |
| **Τίτλος εργαστηρίου****«Αθλητισμός: μια ιστορία από παλιά!»**  | Διάρκεια 1 διδακτική ώρα: Αναδρομή σε ιστορικά δεδομένα. Εδώ, οι ομάδες αναλαμβάνουν την πρώτη τους **αποστολή για έρευνα** και καταγραφή αποτελεσμάτων. Αφού διαβάσουμε τη [διαφάνεια](https://docs.google.com/document/d/1C90-MrM6sc26XuHFfW08zt8oVkRTHDZk/edit?usp=drive_link&ouid=111843701558823479370&rtpof=true&sd=true) (διαφ.4), όπου αναφέρονται τα ιστορικά δεδομένα των αθλητικών γεγονότων, από την αρχαιότητα. Παρουσιάζουμε σχετικό ερωτηματολόγιο στις ομάδες ( [Ολυμπιακοί αγώνες](https://docs.google.com/document/d/1zsXSABFVo0vgQYA1w5vABYtV6N4JzIF-/edit?usp=drive_link&ouid=111843701558823479370&rtpof=true&sd=true) ). Αφού τους μοιράσουμε τις ερωτήσεις, τους αφήνουμε να το συμπληρώσουν. Έπειτα από συζήτηση και έρευνα στο διαδίκτυο, συντάσσουν και παρουσιάζουν, στην ολομέλεια, τις απαντήσεις τους. |
| **Τίτλος εργαστηρίου****«Εμείς οι φίλαθλοι»**  | Διάρκεια 1 διδακτική ώρα:Διοργανώνουμε, σε συνεργασία με τον καθηγητή/τρια της Φυσικής Αγωγής, **αθλητικούς αγώνες**, όπου οι ομάδες συμμετέχουν είτε ως αθλητές, είτε παρακολουθούν ως φίλαθλοι. Κατά τη διάρκεια των αγώνων οι μαθητές/τριες καταγράφουν τις συμπεριφορές των φιλάθλων, σε όλες τις περιπτώσεις: νίκης ή ήττας. Εδώ, στο πλαίσιο της συμπερίληψης, λαμβάνουμε σχετικά μέτρα για τη συμμετοχή όλων των μαθητών. Στον ποδοσφαιρικό αγώνα, εφόσον υπάρχουν μαθητές/τριες με προβλήματα όρασης, χρησιμοποιούμε τις μπάλες με το ειδικό κουδουνάκι (φροντίζουμε να πραγματοποιηθούν σε κλειστό χώρο). Στην περίπτωση της επιλογής του μπάσκετ, μπορούν να παίξουν με καρέκλες, οι οποίες θα τοποθετηθούν στον χώρο και θα ανταγωνιστούν στην κατάκτηση πόντων, μέσα από εύστοχα καλάθια. |
| **Τίτλος εργαστηρίου****«Αναζητώντας την αιτία.»**  | Διάρκεια 1 διδακτική ώρα:Προβολή του βίντεο : [«Πανηγυρισμοί στο Καλλιμάρμαρο στάδιο»](https://drive.google.com/file/d/1gUv1Etf0zO7pyog8Tl7Ob7B8IDLE-trw/view?usp=drive_link) (διαφ.19). Μετά την προβολή του βίντεο και σε συνδυασμό με την καταγραφή της συμπεριφοράς των μαθητών, κατά τη διάρκεια των αθλητικών αγώνων (εργαστήρι 4), ο/η εκπαιδευτικός θέτει ερωτήματα, που αφορούν στη συμπεριφορά των φιλάθλων και των αθλητών, με στόχο τη διατύπωση συμπερασμάτων.Υπάρχουν διαφορετικές ομάδες ανάμεσα στους θεατές; Αυτό δημιουργεί πρόβλημα; Τι τους ενώνει; Τι τους χωρίζει; Γιατί μπορεί να νιώσουν οργή; Πώς εκφράζουν τα συναισθήματά τους; Οι ομάδες σημειώνουν τις απαντήσεις τους και στη συνέχεια, συζητούν για τα αίτια που οδηγούν κάποιον/α σε βίαιη συμπεριφορά. Ανακοινώνουν τα συμπεράσματά τους και **καταγράφουν σε χαρτόνια λέξεις – κλειδιά για τα αίτια** που μπορεί να «γεννούν» το κοινωνικό φαινόμενο της οπαδικής βίας. Αναφέρουν γεγονότα που μπορεί να γνωρίζουν και τα ανακαλούν. |
| **Τίτλος εργαστηρίου****«Ώρα για δράση!»**  | Διάρκεια 1 διδακτική ώρα:Με **προσκεκλημένο εκπρόσωπο από τη** [**Δομή**](https://www.inthenameofalkis.com/) «Εις το όνομα του Άλκη» ([pdf της Δομής](https://drive.google.com/file/d/1jDBRGstjpIeTYCBox5WkYTVhcn4PB8Fr/view?usp=drive_link)), συζητούμε γεγονότα που έχουν γίνει μέσα και έξω από το γήπεδο και πώς θα μπορούσαν να αποφευχθούν. Βασικό ερώτημα: είναι η παιδεία η λύση στην αντιμετώπιση της βίας, οποιασδήποτε μορφής; Πώς μπορεί να επηρεάσει το κοινωνικό περιβάλλον ενός παιδιού, τη μετέπειτα ζωή του; Στο πλαίσιο της σχολικής μονάδας, μπορούν οι καθηγητές/τριες να επηρεάσουν τις συμπεριφορές των παραβατικών μαθητών/τριών; Οι μαθητές/τριες μοιράζονται τις σκέψεις και τα συναισθήματά τους και **σε χαρτόνια γράφουν τις λύσεις στα αίτια**, που κατέγραψαν στο προηγούμενο εργαστήρι (εργ.6) . Εφόσον υπάρχει πρόσβαση στο διαδίκτυο και σε συνεργασία με τον/την εκπαιδευτικό της Πληροφορικής, παίζουμε [**το δικό μας ψηφιακό παιχνίδι**](https://wordwall.net/resource/58741159) με τις λέξεις-συμπεριφορές που ανήκουν ή όχι στο πνεύμα του αθλητισμού (wordwall, kahoot).  |
| **Τίτλος εργαστηρίου****«Μιλάμε στην κοινωνία.»**  | Διάρκεια 1 διδακτική ώρα:Σε συνεργασία με τον/την υπεύθυνο/η της θεατρικής αγωγής οργανώνουμε την παρουσίαση του **δρώμενου**, που περιγράφεται στο power point της Δομής [«Μια υποθετική ιστορία»](https://docs.google.com/document/d/1M_oNCgLDe4k8YMsqbygXZIkP0zBSQXT3/edit?usp=drive_link&ouid=111843701558823479370&rtpof=true&sd=true) (διαφ.23,24,25). Οι μαθητές/τριες χωρίζονται σε ομάδες και αναλαμβάνουν να γράψουν διαλόγους, τους οποίους δραματοποιούν μέσα στην τάξη. Χρησιμοποιούν τις ερωτήσεις του «σεναρίου», ώστε κάθε ομάδα να γράψει από ένα σενάριο: τι θα γινόταν αν ο «Γιώργος» αποφάσιζε να πάει μαζί με τους άλλους και τι θα γινόταν, αν έκανε άλλη επιλογή και ποια θα μπορούσε να είναι αυτή.  |